Caradriformes

miniatura|270px|Numenius arquata
miniatura|270px|Sterna paradisaea
miniatura|270px|Tringa totanus

A das caradriformes (Charadriiformes) é unha orde de aves da superorde das neognatas, que comprende unhas 390 especies distribuídas por todo o mundo nunha ampla variedade de hábitats, aínda que todas están relacionadas dunha ou doutra forma coa auga, tanto doce como salgada.

Son aves que poden ser de tamaño pequeno, mediano ou grande. A súa alimentación é variada, como corresponde a un grupo con tanta diversidade, desde as gaivotas, que son practicamente omnívoras, aínda que se alimenten principalmente de peixes, até as que consomen pequenos invertebrados, especialmente crustáceos e moluscos, como as limícolas, cuxa familia máis numerosa é a dos escolopácidos. Quizais as súas representantes máis coñecidas sexan as gaivotas, da familia dos láridos.

 Taxonomía 
 Descrición 
A orde foi descrita en 1867 polo biólogo inglés Thomas Henry Huxley.Charadriiformes Huxley, 1867 na BioLib. Consultada o 9 de setembro de 2022.

 Etimoloxía 
O nome científico Charadriiformes está formado sobre a base de Charadri-, raíz de Charadrius, o xénero tipo da familia dos carádridos, ao que se lle engade o sufixo do latín científico -iformes, "en forma de", propio dos nomes das ordes de peixes e das de aves. 

O nome científico Charadrius tirouno Linneo do latín vulgar, tomado do grego antigo καραδρίός charadriós, unha ave caradriforme, quizais Burhinus oedicnemus,Charadrius no Merriam-Webster Dictionary. que, segundo Aristóteles e Aristófanes, a súa visión curaba a ictericia.Alcaraván común. Burhinus oedicnemus Linnaeus, 1758 en animalandia.educa.madrid.org .

 Clasificación 
A orde dos caradriformes comprende 3 subordes, 19 familias e 390 especies.Gill, Frank; Donsker, David & Rasmussen, Pamela, eds. (2021): "IOC World Bird List Version 11.2". International Ornithologists' Union (Unión Ornitolóxica Internacional).Cracraft, Joel; Dickinson, E. C.& Remsen, J. V. Jr., eds. (2013): The Howard & Moore Complete Checklist of the Birds of the World. 1: Non-passerines (4th ed.). Eastbourne UK: Aves Press. ISBN 978-0-9568-6110-8.
 Orde Caradriformes
 Suborde Caradrios Charadrii Huxley, 1867
 Familia Burrínidos Burhinidae Mathews, 1912 (10 especies)
 Familia Carádridos Charadriidae Leach, 1820 (68 especies)
 Familia Hematopódidos Haemotopididae Bonaparte, 1838 (12 especies)
 Familia Ibidorrínquidos Ibidorhynchidae Bonaparte, 1856 (1 especie)
 Familia Pluvianélidos Pluvianellidae Gray, 1846 (1 especie)
 Familia Pluviánidos Pluvianidae MacGillivray, 1852 (1 especie)
 Familia Quiónidos Chionidae Bonaparte, 1832 (2 especies)
 Familia Recurvirróstridos Recurvirostridae Bonaparte, 1831 (10 especies)
 Suborde Escolopacios Scolopaci
 Familia Escolopácidos Scolopacidae Rafinesque, 1815 (98 especies)
 Familia Pedionómidos Pedionomidae Bonaparte, 1856 (4 especies)
 Familia Rostratúlidos Rostratulidae Ridgway, 1919 (3 especies)
 Familia Pedionómidos Pedionomidae Bonaparte, 1856 (1 especie)
 Familia Ticonóridos Thiconoridae Sundevall, 1836 (4 especies)
 Familia Xacánidos Jacanidae Chenu & Des Murs, 1854 (8 especies)
 Suborde Laros Lari Sharpe, 1891
 Familia Álcidos Alcidae Leach, 1820 (25 especies).Algúns autores consideran aos álcidos como unha suborde, a dos alcas (Alcae).     
 Familia Dromádisos Dromadidae Gray, 1840 (1 especie)
 Familia Glareólidos Glareolidae Brehm, 1831 (17 especies)
 Familia Estercorádidos Stercorariidae Gray, 1870 (7 especies)
 Familia Láridos Laridae Rafinesque, 1815 (103 especies)
 Familia Turnícidos Turnicidae small>G. R. Gray</small> (18 especies)

 Notas taxonómicas 
A taxonomía de Sibley-Ahlquist agrupa aos caradriformes xunto con outras aves mariñas e coas rapaces nunha orde moi ampliada dos ciconiformes. Porén, a resolución da técnica de hibridación ADN-ADN empregada por Sibley e Ahlquist non foi suficiente para resolver adecuadamente as relacións deste gran grupo e, de feito, parece que os caradriformes constitúen unha única liñaxe grande e moi distintiva de aves modernas.Fain, Matthew G. & Houde, Peter (2004): "Parallel radiations in the primary clades of birds". Evolution 58 (11): 2558–2573. (Texto completo).

As alcas, xeralmente consideradas distintas pola súa peculiar morfoloxía, están máis probabelmente relacionados coas gaivotas, sendo a "distinción" o resultado da súa adaptación ao mergullo.Paton, T. A.; Baker, A. J.; Groth, J. G. & Barrowclough, G. F. (2003): "RAG-1 sequences resolve phylogenetic relationships within charadriiform birds". Mol. Phylogenet. Evol. 29: 268–278.  

 Filoxenia 
A árbore filoxenética dos caradriformes abaixo mostrada baseouse nun estudo de Heiner Kuhl e colaboradores publicado en 2020.Kuhl., H.; Frankl-Vilches, C.; Bakker, A.; Mayr, G.; Nikolaus, G.; Boerno, S. T.; Klages, S.; Timmermann, B. & Gahr, M. (2020): "An unbiased molecular approach using 3'UTRs resolves the avian family-level tree of life". Molecular Biology and Evolution 38: 108–127. 

As familias e o número de especies son os da lista elaborada por Frank Gill, Pamela Rasmussen e David Donsker en nome da Unión Ornitolóxica Internacional.

As subordes son as definidas por Joel Cracraft en 2013.

 Galería 


 Notas 

 Véxase tamén 

 Bibliografía 
 del Hoyo, Josep, Andrew Elliott & Jordi Sargatal, eds. (1996): Handbook of the Birds of the World. Volume 3. Hoatzin to Auks. Barcelona, España: Lynx Edicions. ISBN 978-84-8733-420-7.
 Harrison, Colin J. O. (1991): Encyclopaedia of Animals: Birds. London, UK: Merehurst Press. ISBN 1-8539-1186-0.

 Outros Artigos 
 Aves
 Neognatas

 Ligazóns externas 
 Charadriiformes na ADW.
 Charadriiformes na EOL.
 Charadriiformes no GBIF.
 Charadriiformes no WoRMS.  

Categoría:Caradriformes